รัฐมนตรีว่าการกระทรวงมหาดไทย เชื่อการเลือกตั้งสมาชิกและนายกองค์การบริหารส่วนตำบล ไม่มีปัญหา
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงการเตรียมความพร้อมในการเลือกตั้งสมาชิกและนายกองค์การบริหารส่วนตำบล ในวันอาทิตย์ที่ 28 พฤศจิกายนนี้ ว่า เป็นเรื่องของคณะกรรมการการเลือกตั้ง (กกต.) โดยกระทรวงมหาดไทย มีหน้าที่ให้การสนับสนุนเมื่อ กกต. ร้องขอเข้ามา ขณะเดียวกัน กระทรวงมหาดไทย มีหน้าที่ดูแลความสงบเรียบร้อย ให้เป็นไปตามกฎหมายเลือกตั้ง พร้อมย้ำว่า ไม่มีปัญหาเกิดขึ้นอย่างแน่นอน รวมถึงข้อห่วงใยเรื่องการแพร่ระบาดเชื้อโควิด-19 ตามคูหาเลือกตั้ง เนื่องจาก กกต. มีมาตรการลดจำนวนคนในหน่วยเลือกตั้งอยู่แล้วสำหรับการฉีดวัคซีนให้กับประชาชนให้ได้ตามเป้าหมายที่รัฐบาลวางไว้ พลเอก อนุพงษ์ กล่าวว่า ขณะนี้ทุกภาคส่วนได้ร่วมกันรณรงค์ให้ประชาชนฉีดวัคซีนให้ได้มากที่สุด จึงเชื่อว่า จะดำเนินการได้ตามเป้าหมายที่วางเอาไว้  ส่วนกระแสข่าว 6 รัฐมนตรี เตรียมตั้งพรรคการเมืองใหม่กับนายกรัฐมนตรี พลเอก อนุพงษ์ ระบุว่า ส่วนตัวก็รู้จักทุกพรรคการเมือง